Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Teheran ähvardab taas Jeruusalemma,
õhutades selle juhte eraldama vahendeid
hävitavateks tagajärgedeks, mis Iraanil juudiriigile varuks on.
Vaatamata EL kõnelustele Iraaniga
tuumakõneluste elluäratamiseks P5+1ga Viinis, rõhutab USA,
et käegakatsutavad vastused saab Iraan vaid otsestel kõnelustel.
USA ametnik: Iraan on seotud eelmise nädala rünnakuga
USA armee väliposti vastu Süürias.
Iraan soovitas Iisraelil hakata eraldama miljardeid
riigi rehabiliteerimiseks, lubades hävitavat vastust
potentsiaalsetele rünnakutele Teherani tuumarajatiste vastu.
Vastuseks raportile Jeruusalemma plaanide kohta
eraldada ca 1,5 mlrd USD
võimalikuks rünnakuks Iraani tuumaprogrammi vastu,
mida kajastasime 20. oktoobril,
teatas ajatolla režiimi julgeolekunõukogu sekretär
Ali Shamkhani Twitteris ähvarduseks, et Islamivabariigi vastus
mis tahes Iisraeli rünnakule on hävitav ja šokeeriv vaadata.
Nii soovitas Shamkhani,
kes on Iraani ülemjuhi ajatolla Ali Khamenei julgeolekunõunik,
et Iisrael hakkaks eraldama kümneid miljardeid dollareid
juudiriigi taasülesehitamiseks.
On irooniline, et Shamkhani mõte on vastuolus tema ülemuse omadega,
kes nõuab tihti Iisraeli hävitamist.
Kuigi Jeruusalemm kuulab Teherani kriminaalseid kavatsusi,
ei lase ta end retoorikast heidutada
ja valmistub järelejätmatult võimaliku konflikti päevaks.
Kõneldes Iisraeli Õhujõudude õppuse Blue Flag 2021 raames,
mis on Iisraeli seni kaasaegseim ja ulatuslikeim rahvusvaheline õppus,
toonitas kolonelleitnant A. Shelfer, IDF-i visasid jõupingutusi
osutada regioonis Iraanile vastupanu, ja pidevaid ettevalmistusi
võitluseks mis tahes juudiriiki ohustavate väljakutsetega.
IDF jätkab ettevalmistusi mis tahes ohu vastu.
Iraan on suur oht, millega IDF tegeleb erinevate tasemete
ja väljakutsete puhul.
Alustades Iraani tuumaohust regionaalse ekspansioonini,
kus Iraan püüab end pidevalt kogu Lähis-Idas sisse seada,
mitte saates üksnes vägesid, vaid ka infot, oskusteavet agentidele
olgu Jeemenis, palestiinlaste aladel, eriti Palestiinlaste Islamidžihaadile
või peamiselt Hezbollah'le Liibanonis,
kus nad kulutavad pidevalt raha ja teadmisi jõudude ehitamiseks,
mis on suunatud Iisraeli vastu.
Iisraeli ettevalmistuste seas
on Sinise Lipu õppusest saanud oluline sammas
Iisraeli Õhujõudude treenimiseks tulevasteks stsenaariumideks
koostöös rahvusvaheliste partnerite ja liitlastega.
Kuigi koostöö välismeeskondadega tekitab omakorda väljakutseid,
annab see Iisraeli õhujõududele palju lisaväärtust,
mis Iisraeli Ovdah Õhubaasi H ülema sõnul
on oluliseks panuseks Iisraeli riiklikule jõule ja tugevusele.
Käsil on arenenuim ja suurim rahvusvaheline õppus,
mida Iisrael iial võõrustanud on.
Õppuse käigus lendame koos õhujõududega USAst, Saksamaalt,
Suurbritanniast, Itaaliast, Prantsusmaalt, Kreekast ja Indiast.
Õppuse osana harjutame stsenaariume,
mis hõlmavad ohte maalt, õhust
ja võitleme ulatuslike eesmärkidega,
kus manöövrite fookuseks on kaasaegsete 5. põlvkonna lennukite
ja vanemate lennukite omavaheline koostöö.
Suurimaks väljakutseks
on erinevate riikide, kultuuride ja lennudoktriinide kombineerimine
ning ühiste jõupingutustega,
sh olulise ettevalmistustöö ja õppuse enda kestel,
on meil õnnestunud õppida ja õpetada
koos erinevate riikide partneritega edasi liikuma.
Õppus on väga keeruline taktikalisel ja logistikatasandil
ja keeruline keelte tõttu,
kuid sel on oluline strateegiline väärtus ja usun,
et omavaheline koostöö riikide ja partnerite vahel
on oluliseks panuseks Iisraeli riigi jõusse ja tugevusse.
Kuigi 28. oktoobril lõppev 2-nädalane õhuõppus
keskendub eelkõige Iisraeli üldisele kaitsevõimele regioonis,
on rahvusvahelised meeskonnad väga tänulikud
Iisraeli pilootide kogemuse eest.
Sinine Lipp on meie jaoks väga keerukas õppus.
Lendame stsenaariumeid,
mis on väga erinevad meile tavapärastest Saksamaal.
Ja harjutada neid stsenaariume siin osalevate rahvastega
on omaette väljakutse, sest meil kõigil on erinevad standardid
ning peame kiiresti integreeruma,
leidma ühised lahendused probleemile ja lahendama missiooni efektiivselt.
Iisraeli pilootidega lendamine näitas,
et Iisraeli Õhujõud on tõesti väga operatiivsed.
Stsenaariumid, mida oleme drillinud, on paljud piloodid elus läbi teinud,
nii et siinsete pilootide kogemus on meile väga väärtuslik.
USA-l on tähtis teha tihedat koostööd liitlastega
ning Iisrael võõrustas meid siin ja osalemine koos nendega
on olnud suureks väljaõppekogemuseks.
Nad on teinud suuri jõupingutusi, tagamaks, et kõik meie teised liitlased,
itaallased, britid ja teised siinolijad, õpiksid koos töötama
ja et kui saabub aeg ja peame midagi tegema
poleks see meile esimene kord.
Tasub märkida, et lisaks USA, Saksamaa, Suurbritannia, Itaalia,
Prantsusmaa, Kreeka ja India osalusele,
jälgisid Iisraeli juhitud manöövreid ka mõned teised regiooni riigid.
Üheks neist oli AÜE, kelle õhujõudude peastaabi ülem
kindralmajor Ibrahim Nasser Mohammed al Alawi
külastas esmakordselt isiklikult õppust Palmachimi õhubaasis.
Teistes uudistes -
Iraani tuumakõneluste pealäbirääkija asevälisminister Bagheri Kani teatas,
et kohtub homme EL poliitikajuhi Enrique Moraga,
kes on Viini tuumakõneluste koordinaatoriks.
Brüsselis toimuv kohtumine on teine omalaadne oktoobris,
ajal, mil Iraan trotsib jätkuvalt rahvusvahelisi üleskutseid
naasta kõnelustelauda Austria pealinnas.
Küsimusele, kas kõnelused EL-iga, mis pole osa Viini protsessist,
on iraanlastele venitamistaktikaks,
vastas USA välisministeeriumi esindaja,
et kuigi USA toetab EL suhtlust Iraaniga,
pole alternatiivi JCPOA-le ehk 2015. a tuumalepingule.
Lisaks rõhutas Ned Price,
et kui Iraan tahab saada vastuseid konkreetsetele küsimustele
sanktsioonide leevendamise ja muude vastavate teemade osas,
tuleks suhelda pigem otse USAga, mitte minna ümbernurga.
Kui Iraani eesmärk on nende väitel naasta JCPOA juurde,
peavad nad tegutsema ja tegema seda Viini formaadis.
Ükski teine osaleja ei saa anda vastuseid küsimustele,
mida Iraan väidetavalt tõstatada tahab seoses garantiide ja sanktsioonide
ja sanktsioonide eemaldamisega.
Nende teemadega tuleb tegeleda Viinis USAga
vähemalt kaudses vormis, nagu tegime esimeses kuues voorus.
Tasub mainida, et Iraan on korduvalt lubanud kõnelustelauda naasta,
kuid pole täpset kuupäeva andnud.
USA ametnik kinnitas TV7-le, et juurdlus
eelmine nädal droonide ja rakettidega sooritatud rünnaku suhtes
USA armeeposti pihta al-Tanfi regioonis Süürias
toimus Iraani korraldusel.
USA armeeallika sõnul oli rünnaku sooritusmeetod peaaegu identne
Iraani toetatud militantide rünnakutega
USA sõjaväelaste baaside pihta Iraagis,
kuid ta keeldus algselt süüdistustest,
kuni põhjalik juurdlus tuvastab selged tõendid vastutajate suhtes.
Sama positsiooni kordas hiljem Pentagoni pressisekretär John Kirby.
Kes vastutab eelmise nädala al-Tanfi rünnaku eest?
Ma ei saa hetkel rünnakut kellelegi omistada.
Oleme näinud selliseid rünnakuid varem šiiitide rühmituste poolt,
keda teadaolevalt toetab Iraan.
Kuid selle rünnaku detailidest ma ei räägi.
See oli keerukas, tahtlik ja õnneks USA sõjaväelased---
meil pole hetkel infot vigastatud USA sõjaväelaste kohta.
Pärast Kirby avaldust
tsiteeris USA uudisteagentuur AP oma raportis USA ametnikke,
kes usuvad, et mainitud rünnaku taga oli Iraan.
Seejärel kontakteerus TV7 oma USA armee allikaga,
kes kinnitas anonüümsuse alusel,
et juurdlus tuvastas käegakatsutavad tõendid
Iraani seotuse kohta eelmise nädala rünnakuga.
Aitäh vaatamast!
TV7 Iisraeli büroo algatuse osana
kutsun teid palvetama täna koos meie tiimiga Jeruusalemmas
Sudaani rahu ja pääste eest,
ning tagakiusatud vendade-õdede eest maailmas.
Paluge jätkuvalt ka rahu ja päästet Jeruusalemmale ja Iisraelile.
Olen Jonathan Hessen. Õnnistatud õhtut! Homseni!
Tõlge: Monika Jaaguri